Washington (Sussex)

Washington er en landsby og verdslig sogn i distriktet Horsham i grevskapet West Sussex i det sørlige England. Det er lokalisert omkring 8 km vest for Steyning og 5 km øst for Storrington ved motorveien A24. Sognet dekker et område på 12 km². Ved folketellingen i 2001 var det 703 husholdninger med 1 903 innbyggere. «2001 Census: West Sussex – Population by Parish»   (PDF), West Sussex County Council. Ved den tilsvarende folketellingen i 2011 hadde sognet en befolkning på 1 867 innbyggere.«Civil Parish population 2011» , Neighbourhood Statistics, Office for National Statistics.

 Geografi 
Landsbyen ligger ved foten av skråningen til kalksteinsområdet South Downs. Den anglikanske sognekirken er dedikert jomfru Maria. Det er en pub, Frankland Arms, en barneskole og et forsamlingshus med en tilstøtende idrettsplass. En liten grend ved navn Rock ligger i nord ved veien A283.

 Historie 
En bygdeborg ved navn Chanctonbury Ring, nå bestående av en ring med trær på toppen av South Downs, ligger ved grensen av sognet og nabosognet Wiston. Bygdeborgen er erklært som et «sted av særskilt vitenskapelig interesse» ved at det er en uvanlig skogslandtype på en kalksteinshøyde, noe som gir et habitat for mange arter, inkludert den beskyttede storsalamander, en svart eller mørk brun vannsalamander. «SSSI Citation — Chanctonbury Hill» (PDF), Natural England.

Den tidligste bebyggelse på stedet er datert til sen angelsaksisk tid. I et dokument fra 947 nevnes Wassingtune. I normannisk tid ble Washington del av eiendommen til herren av Bramber. Tidligere ble landsbyen både kirkelig og verdslig administrert sammen med Ashington, men kirkesognet ble delt i 1876 og den verdslige administrasjon ble delt i 1960. 

 Kjente personer 
 John Ireland (1879–1962), komponist, bodde i en konvertert vindmølle i Washington i de siste årene av sitt liv og døde der.

 Referanser 

 Eksterne lenker 

 Foto av kirken
 Washington Parish Council

Kategori:Landsbyer i West Sussex